گونئی آمریکا اؤلکه‌سی شیلینین خاریجی ایشلر باخانی هرالدو مونوز، آمریکانین "قوزئی کره ایله ایلیشکی‌لرینیزی کسین" طلبینی قبول ائتمدیک‌لرینی بیلدیردی.
مونوز، ژورنالیست‌لره آچیقلاماسیندا، آمریکا باشقان کؤمکچی‌سی مایک پنس‌ین اؤلکه‌یه اؤنجه‌کی گون سقری سیراسیندا دیله گتیردیگی، "قوزئی کره ایله بوتون دیپلوماتیک و تیجاری ایلیشکی‌لرینیزی کسین" طلبینی رد ائتدیک‌لرینی ایفاده ائتدی.
اؤلکه‌سی‌نین بئله بیر گیریشیمه نیتی اولمادیغینی ایفاده ائدن مونوز،
"آمریکانین ایستگینه سایقی دویوروق آنجاق شیلی (قوزئی کره ایله) ایلیشکی‌لرینی داوام ائتدیره‌جک" دئدی.
شیلی‌نین، بیرلشمیش میلت‌لر تشکیلاتی‌نین گوونلیک شوراسی طرفین‌دن قوزئی کره‌یه قارشی بوتون تخریملره قاتی شکیلده اویدوغونو وورغولایان مونوز، ایکی اؤلکه آراسین‌داکی ایلیشکی‌لرین اونسوز دا چوخ یاخین اولمادیغینی دیله گتیردی.
شیلینین و قوزئی کره‌نین باشکندلرینده قارشی‌لیق‌لی ایکی اؤلکه‌نین ائلچیلیک‌لری اولمازکن شیلینین پکن ائلچیلیگی، سانتیاگو ایله پیونگ‌یانگ آراسین‌داکی دیپلوماتیک ایلیشکی‌لری یئریدیر.
